Elmar Korko

Elmar Korko (26. jaanuar (vkj) / 8. veebruar 1908 Tartu – 10. juuli 1941 Tartu) oli Eesti sõudja ja jääpallur ning politseinik ja kaitseliitlane. 

Lõpetas 1928. aastal Hugo Treffneri Gümnaasiumi. 

Mõrvati koos abikaasa Enega Tartus Suvesõja ajal ujula juures* "Sportlase Elmar Korko ja ta naise mõrvariks oli Tartu poksija Evald Lukkin, kes punaste tulekul läks miilitsa teenistusse ja hiljem hävituspataljoni. Ta oli üks sadistlikumaid terroriste. Korkode laibad lebasid tänaval". Vaba Eesti Sõna nr 28, 16. juuli 1981. Lk 5 vahetult enne Vabadussilla õhkulaskmist, kui Emajõe vasak kallas oli jäänud Tartu ülestõusu aegu Nõukogude poole kätte. 

Sport
Sportima hakkas ta Tartu Kalevis. Alates 1922. aastast harrastas spordiklubis Taara sõudmist. Tuli 1932. aastal jääpalli Eesti meistrivõistlustel Tartu Kalevi meeskonnas 2. kohale.

1936. aastal oli ta Berliini suveolümpiamängude sõudevõistlustel ühepaadil eelsõidus ja lohutussõidus kolmas, kokkuvõttes 13. kohal. 

Tegutses kergejõustiku-, ujumis-, maadlus- ja poksivõistlustel kohtunikuna. Töötas Kaitseliidu Tartu maleva staabis kirjutajana ja teenis politseis. Kergejõustiklasena saavutas parimaid tulemusi jooksus: 1500 m 4.20,0 ja 3000 m 9.29,5 (1928).

Tunnustus
1938, 24. veebruar Kotkaristi kuldristEesti Vabariigi teenetemärkide kavalerid

Viited

Välislingid

Elmar Korko sporditulemused

Eesti kommunismiohvrid 1940–1991
Haud Tartu Maarja kalmistul

Kategooria:Eesti sõudjad
Kategooria:Eesti jääpallurid
Kategooria:Eesti politseinikud
Kategooria:Hugo Treffneri Gümnaasiumi vilistlased
Kategooria:Eesti 1936. aasta suveolümpiamängudel
Kategooria:Kaitseliidu Tartu maleva liikmed
Kategooria:Kotkaristi kuldristi kavalerid
Kategooria:Eesti represseeritud isikud
Kategooria:Maarja kalmistule maetud
Kategooria:Sündinud 1908
Kategooria:Surnud 1941